Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: felel meg az alkotmányosság követelményeinek. Itt is irányadó az Alkotmánybíróság 20/1990. (X. 4.) AB határozatában
Paragraph Index: 393

4. § szerint a kérelmet nem utasíthatta vissza, azt határozattal kellett volna elbírálni, az igazgatóság azonban ezt elmulasztotta. Az Alkotmány 2. § (1) bekezdésében deklarált jogbiztonság elvét az igazgatóság azzal sértette meg, hogy eljárása során elmulasztotta alkalmazni mind az anyagi, mind az előírt eljárási szabályokat, s ezáltal alkotmányos visszásságot idézett elő. A vizsgálat befejezésének időpontját megelőzően az alkotmányos visszásságot az igazgatóság saját hatáskörében megszüntette úgy, hogy a panaszosnak — kérésének megfelelően — életjáradékot állapított meg 1996. október 1. napjától. Mivel az igazgatóság az előidézett alkotmányos visszásságot saját hatáskörében a vizsgálat befejezését megelőzően megszüntette, ezért az országgyűlési biztos általános helyettese az ügyben ajánlást nem tett. A vizsgálat eredményéről a panaszost tájékoztatta. OBH 8619/1996. Az egyik fővárosi kórház osztályvezető főorvosa az országgyűlési biztostól kért választ a következő kérdésekre: Az általa vezetett Szülészet-nőgyógyászati és Nőgyógyászat-onkológiai osztályon gyógykezelt Jehova Tanúi felekezet tagjai a vérátömlesztést, vérkészítményekkel való kezelést elutasítják, jóllehet adott esetekben a vérátömlesztésnek életmentő funkciója lehet, s ennek elmulasztása a beteg életére nézve végzetes, az orvosi esküvel pedig ellentétes lenne. Minthogy a felvetett probléma lényege az Alkotmány 60. §-a (1) és

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes